
Kære læserel 

En rigtig glædelig jul ønsker jeg alle. Endnu engang holder vi jul 
i et år, da „fred på Jorden" er en utopi — et aldrig opnået ønske og 
håb. Julen bringer fred i hjerterne — Jor en stund glemmes hverda¬ 
gens kamp og tummel, og vi føler os lykkelige og befriede i en til¬ 
stand, der ligner barnets rene glæde. For en stund glemmes alle små 
følelser, og menneskene svulmer af glæde i hjertet — glæden ved at 
give. — Lad julen og dens korte stemning gå ind i vore hjerter som 
en permanent tilstand — som et ønske og en trang til at give glæde 
og skabe fred. Lad os virkeliggøre utopien i vor egen kreds på hver 
vort sted. Lad os lade julen vare 563 dage! 

Venlig hilsen Gerda Rørbæk Nielsen. 

Religion, kultur og kirke 

Det er forståeligt for de fleste, at et menneskes syn på religionen 
nøje svarer til dets udvikling, ja, er en målestok for denne udvik¬ 
ling. Denne forståelse burde lære os tolerance. Når religion og ån¬ 
delig udvikling hos et menneske overdækker hinanden omtrent helt 
og fuldstændigt, er der ikke basis for at fælde nogen dom, for fat¬ 
ter man tanken, bliver man hurtigt klar over, at hvert eneste menne¬ 
ske har netop den tro eller mangel på tro, der er naturligt for det 

på det udviklingstrin, det står på i øjeblikket. Når jeg taler om ån¬ 
delig udvikling, forstår jeg ikke her et menneskes intellektuelle ud¬ 
vikling, thi det er en kendsgerning, at intelligens og viden snarere 

er en hindring for den religiøse følelse end det modsatte — indtil et 
vist punkt. 

Følger vi tanken, kan vi føre den fra individet over på grupperne 
af mennesker, der hylder den samme tro. Vi finder da de mest pri¬ 
mitive former for gudsdyrkeiser hos naturfolkene, hvor hver stamme 
— undertiden hver landsby — har sin egen gud eller guder. I alle 
disse primitive religionsaspekter finder vi ofringstendensen. Med ga¬ 
ver til guden eller til ånderne løskøbes man for ansvaret af sine ger¬ 
ninger og fejltrin. Når ulykken rammer et menneske eller et sam¬ 
fund, opstår tanken, at det må være vrede guder eller onde ånder, 
der hævner sig for een eller anden forseelse mod dem. Den logiske 
følge af denne tanke i det primitive menneskes indre må da blive, 
at guderne kan formildes, dersom man ofrer det dyrebareste, man 
ejer. Mennesket tror, guden måler med samme værdimålere, som 
det selv (en tro, man ikke blot finder hos naturfolk). Følgelig vil 
guden da blive glad for kostbare gaver, — måske dele af afgrøderne 
eller dyreofre. Er guden særlig blodtørstig og hævngerrig, må det 
dog være lifligst for den at mætte sig med et menneskes blod. — 
Det er ikke svært at se, at troen på, at man kan løskøbes fra sine 
synder med et andet menneskes blod, den tro, som vi også finder i 
kristendommen, har sit udspring i alle primitive religionsdyrkeiser, 
såvel hos de gamle jøder som hos de gamle vikinger, og vi ved, at 
den praktiseres den dag i dag hos visse naturfolk. 

Bag det vildledende navn: verdensreligionerne, står store grupper 
af mennesker, der hylder en mere udviklet form for gudsdyrkelse, 
end vi fandt hos primitive mennesker. Skønt meget i verdensreligi¬ 
onerne har sin rod i det primitive, hylder de dog alle en vis form 
for humanisme. Under een eller anden form findes i alle disse reli¬ 
gionsaspekter budet: Du skal elske din næste som dig selv, et bud 

der faktisk går som en rød tråd igennem dem. Verdensreligionerne 
har gennem mange århundreder repræsenteret menneskets kollektive 
udvikling i åndelig retning, I øjeblikket er de alle i mere eller min¬ 
dre opløsning, måske som følge af, at de i for lille udstrækning har 
fulgt det store humanitære bud. For det er jo ikke alene i vesten, at 
grunden skrider under det moderne menneske. Også østen har de¬ 
res religiøse problemer akkurat som vi. Der er lige så mange dog¬ 
mer, der har tabt deres kraft i øst som i vest. Også de orientalske 
folkeslag er inde i en vældig løsrivelsesproces fra fædrenes tanker 
og tro, som de forlanger videnskabelig underbygget. Østens folk er 
blot ikke så drastiske, så højttalende, så hånende, som vi kender det 
her fra vesten. Men processen er i gang også der — og den lader 
sig ikke standse hverken i øst eller vest. 

Men lad os se lidt på, hvilken betydning, en sådan „verdensreli- 
gion“ har haft i kulturel henseende og som et middel til at højne 
menneskets udvikling. 

På den tid, Kristus blev født, havde Grækenland gennemlevet sin 
fuldeste åndelige og kunstneriske blomstring. Østen var allerede ved 
at blive gennemsyret af Buddahs lære. Rom stod på højdepunktet af 
sin militære løbebane. Jøderne kendte og frygtede deres Jehova, 
granskede i gamle skrifter og håndhævede streng tugt mod afguds¬ 
dyrkelse. 

Men store dele af Europa henlå i det dybeste, åndelige mørke. 
Gudsdyrkelsen var her barbarisk og primitiv. Foruden de gamle 
guder og gudinder fandtes en mængde halvguder og jætter, som re¬ 
præsenterede mørkets magter. Troldkællinger og spåhekse omfat¬ 
tedes med dyb angst og ærbødighed. Skrifttegnene — runerne — be¬ 
fandtes at være magiske o.s.v. 

Vi, der ser denne tid med historiens øjne, forstår, hvilket lys og 
hvilken kulturel revolution, kristendommens udbredelse til Norden 
har afstedkommet. På relativ kort tid foregik en mentalitetsændring 
i befolkningerne henimod en større åndelig og kunstnerisk forståelse. 
Antikkens påvirkninger, hvis strømme bredte sig helt til de nordi¬ 
ske lande fra den græske og hellenske kunst, bragte adskilligt nyt 
med sig af kulturgoder, der kunne bygges videre på. Alt dette gav 
sig hurtigt udslag i samfundslivet, som blev mere velordnet. Lov og 
ret for hvermand blev indført. På få århundreder blev revolutionen 
gennemført. De barbariske lande var blevet til kulturer. — Kristen¬ 
dommen er beviset på, at en højere religionsform samtidig er sam- 
fundshøjnende. 

Men inden vi her i Norden var kommet så vidt, var kirken for¬ 
længst blevet en institution med en pave i spidsen. Dens magt var 

steget enormt. Dog samtidig med at dens verdslige magt steg, be¬ 
skrev dens åndelige magt en nedadgående kurve. Individualisterne 
gjorde oprør mod det kirkelige diktatur, og kætterbålene flammede 
over Europa. Utallige mennesker er blevet myrdet i den kristne kir¬ 
kes navn. Utallige er de voldsgerninger, modbydeligheder og gru¬ 
somheder, der er blevet gjort af kristne mennesker i Guds navn. 
Bag deres ryg stod kirken, urokkelig, og vidnede om deres ret til at 
berøve andre mennesker livet med institutionens diktatoriske ånds 
sværd. Alt dette fik ikke den åndelige kurve til at stige. Kampen 
blev blot mere hård og ufordragelig på begge sider. — Reforma¬ 
tionen var det sidste store fremstød, der blev gjort mod Romerkir¬ 
ken. Den bar i sit kølvand åndelige strømninger med sig, der først 
gav lysning og derefter atter mørke og usikkerhed. Også vækkelses¬ 
tiden gav nye tanker og nye værdimålere til mange mennesker, men 
dens resultater blev en stagnering i forskellige — hinanden ufordra¬ 
gelige — „retninger^, der grisede — og stadig griser — hverandre 
til på særdeles ukristelig vis. 

I dag har kirken næsten mistet sit åndelige greb om mennesket. 
Mange kristne er kun kristne af navn. En vidtomspændende lige¬ 
gyldighed overfor en religion, der — trods alt — endnu beskæfti¬ 
ger sig med evigheden, har indfundet sig. Den kirke, der engang 
bragte Nordens kultur til blomstring, fører nu en hensygnende til¬ 
værelse. Vi har lov til at spørge os selv, om vor kultur også er i færd 
med at sygne hen! Om den kristne kirke og den europæiske kultur 
skal følge hinanden i graven! 

Utallige gange har kirken gennem de svundne århundreder pro¬ 
klameret ting, der hindrede mennesket i dets frie, åndelige udfol¬ 
delse. Utallige gange har kirken straffet de mennesker, der ikke ville 
hindres i denne udfoldelse. Resultatet blev, at mennesket vendte 
sig bort fra den kirke, hvis strenghed udadtil stod i et så dårligt for¬ 
hold til dens indre korruption. 

Thi også i kirkelige henseender blev der sat mange skel. Menne¬ 
skesjælene er blevet målt og vejet. Menneskene er blevet delt op i 
„de hellige“ og „de fortabte^. Derfor syndede også kirken mod de 
kosmiske love og glemte den enhed, der — trods individualistiske 
modsætninger — knytter hele menneskeheden sammen uanset tro og 
hudfarve. Og kirken glemte eet af de største moralbud, der nogen 
sinde blev givet til menneskene: dømmer ikke, for at I ikke skal 
dømmes. I små som store samfund har kirkens præster og menig¬ 
heder opkastet sig til dommere over anderledes tænkende. Forargel¬ 
sen — hykleriets purpurkåbe — har drevet mennesker til vanvid og 
selvmord. Den gudelige sladder er den værste form for sladder, der 

findes, er selve den inkarnerede ondskab hyllet ind i en flom af dy¬ 
dige fraser. — Ingen er ren, men alligevel betænkte man sig aldrig 
på at kaste den første sten. 

For tiden gør den katolske kirke et stort fremstød for at erhverve 
menneskesjæle. Og nogle mennesker vender sig atter til katolicis¬ 
men. Årsagen er nok at finde deri, at den katolske kirke, trods dens 
diktatoriske tendenser, ikke har udelukket mystikken, som næsten 
helt har forladt reformationskirkerne. Inden for disse sidste er utal¬ 
lige sekter skudt op som svampe på en fugtig efterårsdag. Alle disse 
sekter sidder inde med en patent-sandhed på tiden og evigheden. 

Er en kirkelig fornyelse da ikke længere mulig? 

Jo, miraklet kan ske, dersom den kristne kirke som helhed ville 
åbne sig for de nye tanker og den nye videnskab, der atter ville sam¬ 
menfatte den kristne kirke som en enhed og udslette skellene mel¬ 
lem de forskellige former for tro, der findes inden for den. Natur¬ 
ligvis kan kirkerne ikke ukritisk og uden stærk videnskabelig be¬ 
grundelse åbne sig for disse nye tanker. Men især i den engelske 
kirke er der stærke røster fremme, som går ind for en fornyelse af 
kirken på netop denne måde. Selv herhjemme møder vi præster, der, 
når man kommer med indvendinger over det nye kirkebyggeri, fast¬ 
holder, at disse nye kirker ikke vil være nok til sammen med de 
gamle at rumme de mennesker, der vil strømme til dem, „når den 
nye, åndelige vækkelse kommer“. 

Forsøger man at gå disse præster nærmere på klingen om, hvor¬ 
dan de tænker sig denne vækkelses forløb og udspring, viger de 
udenom og siger, at de ikke ved det, (hvilket de måske heller ikke 
gør), men at den nye vækkelse i hvert fald ikke vil have nogen lig¬ 
hed med de gamle. 

Tiden vil vise, om præsterne får ret i deres optimisme. 

— En anden ideologi har bredt sig med eksplosionsagtig hast og 
er med til at gøre kirkens kår endnu trangere: kommunismens. Pro¬ 
fessor Mølgaard mener i sin „In Tyrannos“, at verden i dag befin¬ 
der sig i et gigantisk opgør mellem kommunismen og romerkirken, 
idet han åbenbart ikke regner med de fortyndede og udflydende re¬ 
formationskirker. Sikkert er det, at kommunismen, der jo, som pro¬ 
fessor Mølgaard ganske rigtig påpeger, i sig selv er en religion, er 
en farlig modstander til kirken. Hvor farlig, kan kun fremtiden vise. 

De forskydninger og sprængninger af rammerne, menneskene i 
øjeblikket foretager i forholdet til verdensreligionerne tyder på, at 
menneskenes kollektive udvikling i øjeblikket er ved at hæve sig 
over verdensreligionerne. Derfor er disse religioners problemer helt 

deres egne. I følge sin natur vil menneskeheden gå videre frem uden 
at se sig tilbage, og det bliver religionernes egen sag, om de vil vin¬ 
de med eller sakke agterud. 

For de menneskelige problemer i forhold til religionen frembyder 
der sig helt andre forhold. For det overvældende flertal af mennesker, 
der i dag står på tærskelen til et nyt udviklingstrin, synes situatio¬ 
nen splittende og forvirrende. Disse mennesker har afkastet de gamle 
dogmer og afsværget de gamle guder. Derfor står de i dag uden no¬ 
get fast holdepunkt. Troen er glippet —og de har tabt målet af 
syne. Ubevidst længes de tilbage til det, der engang tilhørte dem 
som en selvfølgelig del af deres tilværelse og ligeså ubevidst, men 
sikkert, ved de, at ingen vej fører tilbage. Fremtiden gaber dem 
imøde med en tomhed og et mørke, der synes altovervældende — og 
de står usikre og rodløse overfor livsværdierne. Da de — ifølge den 
menneselige natur — ma have noget at tro på, skaber de sig selv 
nye guder — lige fra mere sublime størrelser som „fædrelandet“, 
til olympiadehelte og jet-maskiner. Sådanne mennesker ligger — ån¬ 
delig talt — i svøb. Men ligeså sikkert, som sommerfuglen skabes 
i puppen, ligeså vist vil disse mennesker en dag fremtræde som væ¬ 
sener af større modenhed, rige på erfaringer og med stor udvidelse 
af det åndelige opfattelsesfelt. Menneskehedens næste store kollek¬ 
tive udviklingstrin tilhører dem. 

Det er blandt dem, der findes de store — og farlige — idealister, 
— blandt dem, der findes mennesker, der umiddelbart kan få folket 
i tale, og som derfor formår at øve den indflydelse, der er så svær 
for non-konformisten, individualisten og originalen at udøve, fordi 
han simpelthen ikke taler det samme sprog, — flertallets sprog, men 
altid vil være eneren og dermed på en vis måde må forblive uden 
for samfundet. Derfor bliver det ikke direkte eneren, der kommer 
til at hæve den kollektive udvikling op på det næste, universelle trin, 
men en folkebevægelse, der tilsyneladende spontant vil rejse sig i 
alle civiliserede lande. Til den tid vil forarbejdet dog være gjort. 
Individualister fra alle racer, alle religioner, alle samfundslag er i 
dag i fuld gang med at gøre nye landvindinger på religiøs-filoso- 
fisk-videnskabelig basis og at berede vejen for det nye tankeklima, 
der vil brede sig over Jorden, et tankeklima, der ikke levner nogen 
plads til brintbomben og truslen om menneskehedens totale udslet¬ 
telse, men hvor folkebevidstheden har formået at hæve sig over de 
problemer, der i dag plager verden samt forenkle deres løsninger. 

Thi når den dag kommer (hvor nær eller hvor fjern den er — og 
om den i det hele taget vil oprinde, før de gale mennesker, der sty¬ 
rer verden i øjeblikket, har nået at udslette os, — tør jeg ikke udtale 

mig om) da folkestemningen rejser sig og kræver en åndelig viden, 
der ikke går imod videnskabelige nyopdagelser, — da må det nye 
verdensbillede være ko-ordineret med det gamle, — da må det nye 
være i stand til at passe ind i den kollektive udvikling på en måde, 
der ikke støder den intellektuelle avantgarde for brystet og ikke brin¬ 
ger endnu mere begrebsforvirring i den jævne opfattelse. 

Det er derfor, de universelle individualister fremtræder i vor tid. 
Det er dem, der tilsammen repræsenterer verdens åndelige, interna¬ 
tionale frihedsbevægelse. De findes i dag alle vegne, hvor menne¬ 
sker færdes, og tilsammen arbejder de, hver på sin vis, på at forbe¬ 
rede menneskene på den nye verdensopfattelse, der ligger i støbe¬ 
skeen, og på det nye liv, jordmennesket har i vente, dersom det ikke 
bliver udslettet ved atomdøden. Derfor er det disse menneskers for¬ 
nemste pligt at advare mod atomkrigen i særdeleshed og kernespalt¬ 
ningen i almindelighed. De gør det på forskellig måde og altid med 
risikoen for at blive mistænkt og latterliggjort — men de giver ikke 
op, fordi de ved, at hvert dumt grin, et menneske laver, kan blive 
hans sidste — og her gælder for engangs skyld ikke det gamle ord 
om, at den, der ler sidst, ler bedst. 

Samtidig med, at disse universelle mennesker af al magt arbejder 
imod og advarer mod den store bombe, stræber de af al kraft med 
forberedelserne til menneskets åndelige frigørelse. De arbejder ud 
fra vidt forskellige motiver og ud fra vidt forskellige standpunkter, 
men deres arbejde er uselvisk og alturistisk. De arbejder for den 
menneskeheds overlevelse og fremtid, der i dag åbenlyst latterliggør 
og spotter eller simpelthen ignorerer deres anstrengelser. De arbej¬ 
der for en blind og døv menneskehed, som de ved, en dag vil vågne 
op af sløvheden og se klart i øjnene, at nu er tiden kommet, da der 
må træffes et valg, dersom mennesket ikke skal gå til grunde, socialt, 
kulturelt og bogstaveligt. De arbejder for at ryste konformisten ud 
af sin trygge sløvhed, for at åbne øjnene på politikere, nationalister 
og videnskabsmænd. De forsker dybt i livsgåderne — i livet efter 
døden — udforsker guddommelige sandheder, videnskabelige sand¬ 
heder, filosofiske sandheder. Deres arbejde kan synes uoverkomme¬ 
ligt, men de giver ikke op, fordi de ved, at alt en dag må være rede. 

— Vi, der arbejder ud fra ufologiske og kosmologiske retnings¬ 
linier er nok de, der er mest forsigtige med at gisne om, hvorfor 
UFOerne i vor tid viser sig i et så stort antal over vor klode. Vi har 
lov til at gøre os vore egne tanker, men vi har ikke lov til at frem¬ 
sætte dem højt, fordi vi ikke har beviser for dem. Men for alle uni¬ 
verselle mennesker var UFOernes komme en stor berigtigelse — o? 
dermed en stor støtte — på kosmiske enhedstanker og på de univer- 

seile — og dermed evige sandheder, der altid har været et faktum 
for dem. — Man kan træffe et sådant menneske og overfor det ud¬ 
vikle de forskellige teorier om flyvende tallerkener, og man opdager, 
at man hverken læser uro, spot eller forbavselse eller nogen af de 
andre symptomer på vantro i et sådant kosmisk menneskes ansigt. 
For ham er det hele så naturligt. UFOerne vælter ikke hans verdens¬ 
billede, tværtimod, de bekræfter det — og man fortæller ham ikke 
noget nyt, ikke noget han ikke vidste i forvejen, om han så aldrig 
før har hørt disse flyvende tingester nævnt. Flan har altid vidst, der 
var mennesker på andre kloder, og at de gæster os, er ikke noget at 
tabe underkæben over. Han lever i en verden, hvor universel broder¬ 
skab er en naturlov. 

Det er denne verden, der er værd at stræbe efter og at virkelig¬ 
gøre både i sit eget liv og derfra udover Jorden. Det er den verden, 
hvor mennesker er mennesker og ikke halvdyr med agressive og mor¬ 
deriske tendenser. Det er en verden, hvor fred og guddommelig 
harmoni og vækst er eet, hvor skønheden ikke brutalt skændes af 
krigens hæslige voldtægt, hvor åndelig fremgang er det primære og 
økonomisk fremgang det sekundære, hvor menneskene lever for hin¬ 
anden i stedet for mod hinanden — kort sagt, en verden, dif er i 
stand til at leve fra dette nu . . . hvis du vil. 



skal elske ... 


Det er en videnskabelig kendsgerning, at det, der er skyld i de 
fleste indre og ydre ulykker på denne jord, er had, misundelse, ufor¬ 
dragelighed, foragt og lignende beslægtede følelser. Udadtil resul¬ 
terer dette i krige og andre overgreb. Indadtil er virkningerne straks 
sværere at konstatere, men alligevel fortæller lægerne os, at vore 
sygehuse er befolkede med patienter, hvis legemelige sygdomme i 
ca. 84 pct. af tilfældene har psykiske årsager. 

For at finde frem til årsagerne til disse sygdomme, er det nød¬ 
vendigt at grave dybt i den menneskelige psyke og underbevidst¬ 
hed. Det siger sig selv, at det i øjeblikket er umuligt at føre dette 
ud i livet i vid omfang, idet der ikke er økonomisk basis for at 
kunne knytte den stab af psykiatere til sygehusene, som da ville være 
nødvendige. Man er stadig nødt til at kurere på virkningerne i ste¬ 
det for at fjerne årsagerne. Men man er blevet klar over, at mange 
sygdomme netop er virkninger, hvis arsager ligger i en forkert og 
negativ indstilling og tankegang. 

Hvorledes kan dette være muligt? 





72 


KOSMOLOGI 


Man behøver ikke at være hverken læge eller psykiater for at 
iagttage, at vi kan påvirke vore legemsceller både i gunstig og ugun¬ 
stig retning. — Det er endnu en lægevidenskabelig gåde, hvorledes 
disse små, levende cellevæsener formår at reagere lynhurtigt på hver 
hjerne- eller følelsesimpuls, der bliver rettet imod dem, men de for¬ 
søg, der er blevet foretaget med encellede væsener fortæller, at disse, 
som vi før har været inde på, er i besiddelse af en følesans. Den 
måde, cellerne reagere på i vort legeme, fortæller endvidere, at disse 
væsener må være i besiddelse af en — måske kollektiv — følelses¬ 
sans, eller rettere følelsesliv, som reagerer over for åndelige påvirk¬ 
ninger. 

Vi føler på os selv, at det er således, når vi bliver udsat for sinds¬ 
bevægelser. Vi „ryster over hele kroppen“ — bliver „bleg som et 
lig“ eller „rød i hovedet som en kalkunsk hane“. Pulsen hamrer 
med dobbelt fart, og vi føler en spænding i musklerne og i mellem¬ 
gulvet, der kan nærme sig det uudholdelige. Kvalme- og opkast¬ 
ningsfornemmelser giver os madlede. Alle disse symptomer er far¬ 
lige for vort helbred. Gentagne ophidselser og sindsbevægelser kan 
resultere i en legemlig sygdom, fordi vi selv har bragt vore celler ud 
af balance og harmoni. Vi har kort sagt dirigeret dem forkert for 
mange gange. 

De fleste ved nu, at mavesår, galdebesværligheder samt visse hjer¬ 
tesygdomme er, hvad man kalder psykiske sygdomme. At ærgelser 
og bekymringer kan fremkalde sukkersyge, har længe været kendt. 
Fornylig er opdaget, at der findes en snæver forbindelse mellem had 
og gigt. Kronisk irritation fremkalder en spænding i organismen, 
som resulterer i muskelgigt. Leddegigt kan være resultatet af en ne¬ 
gativ indstilling til et andet menneske. — Men foruden disse folke¬ 
sygdomme plages menneskeheden af utallige nervøse lidelser og 
smerter, der ikke har deres årsag i nogen organisk sygdom, men er 
af en ren psykisk oprindelse. 

At det ikke er indbildning, at vi påvirker vort celleliv, kan ses 
deraf, at positive og livsbekræftende mennesker gennemgående er i 
besiddelse af et langt bedre helbred end menneskefjendske pessimi¬ 
ster. 

Hvor mange mon har forsøgt at læse Jesu Bjergprædiken som 
mentalhygiejne.^ Nok ikke så forfærdelig mange, men ikke desto 
mindre kan videnskaben i dag næsten bekræfte ord for ord, at der¬ 
som menneskene gav sig til at leve efter de dybt inspirerede ord, 
Jesus talte på bjerget, kunne den samtidig sige farvel til neuroser og 
alle psykiske og mange fysiske sygdomme. 


Fortsættes 





KOSMOLOGI 

I Kosmologi læser vi hver måned synspunkter om „nye“, åndelige 
veje, der vil kunne føre mennesket til større harmoni. Gerda taler 
desuden meget om det, hun kalder „verdens åndelige frihedsbevæ- 
gelse“. 

Ja, vi er mange — tror jeg — der kan spore denne åndelige ak¬ 
tivitet, der udfolder sig hos flere og flere mennesker. Måtte denne 
ændring hos mennesket blot ske så gennemgribende, at den skade¬ 
lige side af materialismen ikke kan trives. Når jeg skriver „skade- 
lig“, mener jeg bl. a. den værdimåler, mange benytter. Der bliver 
alt for ofte lagt mere vægt på, om et menneske har økonomisk suc¬ 
ces end på dets etiske standard. Der er vokset en hæk op om vore 
begreber. Lad os beskære den. 

Vore børn — den spirende nye generation med det endnu så åbne 
sind — bør vi lære at skelne mellem det væsentlige og uvæsentlige. 
Netop her kan vi i høj grad sætte ind — og lade den frie vilje 
komme til udtryk. Uden at båndlægge de unges meninger, kan vi 
give dem en arv, som er uendelig værdifuld. Vi ved fra os selv, at 
der kræves en stor og stærk vilje for at frigøre sig for gamle vaner 
og fordomme. Derfor kan vi, der har børn eller på anden måde 
kommer i berøring med dem, varsomt lede dem, og dermed gøre 
vort til, at de så vidt mulig skånes mod nødvendigheden af den fri¬ 
gørelse, så mange i dag kæmper med. Vort bygningsværk — de sande 
værdier — får livet igennem lagt sten på sten, men fundamentet 
støbes i barndommen. Derfor må vi erkende det ansvar, vi har over¬ 
for børnene. 

De sande værdier ligger som noget fundamentalt i mennesket. 
Men dette „noget“ skal videreskabes — derpå lægges hele vor ud¬ 
vikling, vor stræben mod større viden og højere forståelse. 

Tænk blot på, hvor nær man kan føle sig knyttet til et menneske, 
der har samme moralske syn på livet, som man selv har. Man føler 
sig som i slægt med hinanden. Det er måske en Enhed, der gennem¬ 
strømmer hele universet? 

Den skotske filosof, Thomas Carlyle skriver et sted: 





„Hvad er mennesket da? Dets liv varer kun en time, og det knu¬ 
ses som et møl. Dog i det tro menneskes tilværelse og gerning er 
der allerede (hvad al tro har bestyrket os i lige fra begyndelsen) et 
„noget”, der ikke tilhører det vilde dødselement, tiden, noget, der 
triumferer over tiden og som er og vil være, nar tiden ikke 
eksisterer mere”. 

Nete. 


★ 


Der er tre slags mennesker, og de røber sig gennem det, de taler 
om; 

1. Elitemennesker — de taler om ideer. 

2. Dusinmennesker — de taler om begivenheder. 

3. Undermålere — de snakker om mennesker, og mest om 
sig selv. 

